Glimmingehus

Glimmingehus er en borg fra middelalderen utenfor Simrishamn (tidligere dansk Simmershavn) i det sørøstlige Skåne. Det er den best bevarte middelalderborgen fra det tidligere østlige Danmark. Historie Det eldste Glimmingehus ble trolig oppført mellom 1250–1360. Det nåværende derimot ble bygget av Jens Holgersen Ulfstand mens han var stattholder på Gulland. Vi vet presis hvilken dato han gikk i gang med byggeriet. Det står på en tavle i Valby kirke i Skåne: Anno 1499 den 1. may lagde Iens Holger Ulfstand, ridder rigzadmiral lehnsmand paa Gulland, Glimminge faste steenhuus grund, døde anno 1523 jorded her med sin anden frve Margareta Trolle, og hafver welbaarne Mons Rosenkrantz bekosted denne steen til en ihukommelse anno 1651. I knapt 50 år ble borgen brukt som bolig for familien Holgersen Ulfstand. Fra denne tid er det funnet tegn på en eksklusiv husholdning med noen av de dyreste artikler man kunne kjøpe i Europa: Glass fra Venezia, motivpresset stengods fra Rhinområdet, spansk keramikk og rustningdetaljer fra Maximilian 1.s tid. Luksusen forsvant med Jens Holgersen Ulfstands død, og siden ble borgen brukt som kornmagasin i omkring 400 år. Under den skånske krig befalte Karl XI at borgen skulle rives ned. En arbeidsstyrke på tyve menn skulle til å gå i gang med nedrivingen, men før de hadde rukket å bore sprengstoff inn i de 2,5 meter tykke murene ankom en dansk flåte til Ystads havn, og de kongelige hærverksmennene forsvant. Arkitektur Det vites ikke med sikkerhet, om arkitekten er Adam van Düren, men han er i alle fall ansvarlig for mye av Glimmingehus' utsmykning i form av relieffer og stentavler. Murene er opp til 2,5 meter tykke, vinduene er små og borgen er omgitt av en voldgrav. Bygningen har både skytehuller i dørene og fallgitter, så den har vært vanskelig å innta. Kjelleren har fungert som forrådskammer. Her finnes også en dyp brønn som har gjort det mulig å klare seg under en ev. beleiring. Borgen har et slags sentralvarmesystem med et ildsted, hvorfra røyken ledes ut via kanaler i murene, som dermed varmer opp bygningen. Anlegget er oppført i et fruktbart landbruksområde, og formålet har vært å kontrollere og forsvare opplandet. Beboere av Glimmingehus (ca. 1350-?) Jens Holgersen Ugerup (1435-?) Henrik Gertsen Ulfstand (?-1485) Holger Henriksen Ulfstand (sønn) (1485–1523) Jens Holgersen Ulfstand (sønn) (1523–1558) Børge Jensen Ulfstand (sønn) (1558) Margrethe Børgesdatter Ulfstand (datter) (1558–1591) Erik Axelsen Rosenkrantz (ektemann) (1591–1630) Axel Eriksen Rosenkrantz (sønn) (1630–1647) Holger Rosenkrantz «den rike» (sønn) (1647–1695) Mogens (Holgersen) Rosenkrantz (sønn) (1695–1709) Holger (Mogensen) Rosenkrantz (sønn) (1709–1720) Beslaglagt av den svenske krone under den store nordiske krig og utleiet til Johan August Meijerfelt (1709) Det rosenkrantzske fideikommiss (1713–1725) Anders (Mogensen) Rosenkrantz (bror til Holger) (1725-ca. 1730) Holger (Andersen) Rosenkrantz (sønn) (ca. 1730-1736) Christina Piper (1736–1739) Joachim Beck-Friis og Corfitz Ludvig Beck-Friis (1739–1761) Corfitz Ludvig Beck-Friis (eneeier) (1761–1797) Joachim Beck-Friis (sønn) (1797–1798) Corfitz Ludvig Beck-Friis (bror) (1798) Jacob Kjell Bennet (kjøpet omgjort) (1798–1834) Corfitz Ludvig Beck-Friis (1834) C. M. Lundgren (1834–1879) Tage Ludvig Sylvan (svigersønn) (1879–1923) Jenny Adèle Frederique Rosenkrantz (født Sylvan) (datter) (1924–) Den svenske staten Litteratur Anders Ödman, Glimmingehus, Riksantikvarieämbetet, Stockholm Referanser Eksterne lenker Illustrata – Glimmingehus Arkivert 16. desember 2005 hos Wayback Machine. Glimmingehus på sydsverige.dk